Мы з вамі гутарым у Мінску. Колькі гімназій у цэнтры горада, напрыклад, у раёне плошчы Перамогі? Тры — чатыры. А ці можна набраць туды дзяцей па прапісцы? Адказ відавочны. Возьмем спальны раён. У ім адна гімназія і пяць школ. Як праводзіць набор дзяцей? Цотны бок вуліцы ідзе ў гімназію, а няцотны — у звычайную школу? Які крытэрый і хто яго вызначае? Прапануецца мноства варыянтаў: сумоўе, выніковы сярэдні бал за мінулы навучальны год у сярэдняй школе і гэтак далей. На першы погляд усё добра і прадумана, але няма галоўнага — колькаснага паказчыка, усё суб'ектыўна і знаходзіцца па-за зонай кантролю. А гэта значыць, што ў рэальным жыцці сацыяльнае напружанне ў такім тонкім пытанні, як адукацыя дзяцей, непазбежна.